13. januar 2021

**Til styret i Norsk Kennel Klub**

Med dette krever undertegnede klubber og regioner at NKKs hovedstyre endrer vedtaket vedrørende grunnkontingent «del to».

Norsk Kennel Klubs varsel om en obligatorisk «del to» av årets grunnkontingent, har skapt sterk uro blant mange medlemmer i NKKs medlemsklubber og regioner. Klubbene og regionene er bekymret etter flere tilbakemeldinger fra medlemmer som ikke vil videreføre medlemskapet fordi de ikke ønsker å forplikte seg til å betale en ukjent «del 2». En del hvor summen kan være alt fra ingenting til flere hundre kroner. Denne uforutsigbarheten er vanskelig for raseklubbene, regionene med hundeklubber og deres medlemmer- som igjen er NKKs medlemmer.

Tilbakemeldingene fra mange av medlemmene er også at dette umulig kan være lov,- og dersom det er lov, er det dårlig skikk. Mange bruker ordet useriøst, arrogant og respektløst. Dersom innkrevingen blir stående med «del to» slik presentert, vil dette komme til å påvirke NKKs omdømme i negativ retning. Vi kan ikke se at det på noen måte er heldig for organisasjonen og posisjonen den er i ferd med å bygge opp.

RS har tidligere vedtatt at grunnkontingent indeksreguleres. Denne formen for økning kan på ingen måte komme inn under dette. Raseklubbene og regionene har diskutert hvordan misnøyen med NKK mht innkreving av grunnkontingent, vil påvirke dem. Konklusjonene er at dette vil være ødeleggende for mange rase- og hundeklubber som allerede arbeider hardt for både å beholde medlemmer, og ikke minst for å rekruttere nye.

Raseklubbene og regionene har forståelse for NKKs behov for å skaffe penger til organisasjonen og ser nødvendighetene av en økt grunnkontingent. Likevel forsvarer ikke dette måten NKK vil gjøre dette på i 2021. Hvordan skal klubbene kunne levere varen til de som allerede har betalt klubbavgiften som ligger i «del en» dersom de ikke betaler «del to»?

Medlemmene betaler kontingent til sin respektive klubb for ett år dersom de betaler «del en» av grunnkontingenten. En slik måte som NKK legger opp til, vil for klubbene bety at etter at «del to» er sendt ut, vil klubbene sitte med mange medlemmer som har betalt for en vare klubbene ikke kan levere dem.

Vi lever nå i et samfunn hvor covid er reell og NKK har ikke lenger grunnlag for å påberope seg Force Majeure. Dermed kan ikke vedtekter fravikes. NKK må også oppgi prisen vi som kunder/medlemmer må betale for å være medlem før kontraktsforlengelse blir inngått dvs før årsskifte. Dersom HS velger å avlyse/flytte møtet som fastsetter kontingenten, kan ikke kontingenten endres utover normal prisstigning.

Med dette krever følgende klubber og regioner at NKKs Hovedstyre endrer vedtaket om at manglende betaling av «del to» vil medføre opphør av medlemskapet. Vi foreslår at dette isteden erstattes med en oppfordring om frivillig å innbetale en ekstra sum gitt NKKs økonomiske situasjon. Aktive medlemmers engasjement fra våren/sommeren 2020 for å samle inn penger for sikre NKK fra konkurs tyder på at dette vil være et initiativ som mange vil komme til å følge.

For klubbene haster det å få avklart denne situasjonen. For hver dag som går, er det flere som velger å ikke være med videre. Dette er medlemmer klubbene vil ha problemer med å verve tilbake. Det er medlemmer som nærmest aldri benytter seg av NKKs tjenester, men som er med for å støtte rase- og hundeklubben (regionene). Disse medlemmene er også viktige for oss. Vi vil ikke miste dem.

Vi anser det som avgjørende at dette behandles snarest, om nødvendig i et ekstraordinært møte. NKK er oss alle- vi er NKK og vi vil være sterke.

Med vennlig hilsen

Klubben for Bolognese og Coton de Tulear

Norsk Grand Danois Klubb

Norsk Puddelklubb

Klubben for Gårds- og Fjellhunder

Norsk Malteser klubb

Norsk Chihuahuaklubb

Norsk Collie Klubb

Norsk Pomeranian Klubb

Norsk Welsh Corgi Klubb

Norsk Lancashire Heeler Klubb

Norsk Shih Tzu Klubb

Norsk Pinscherklubb

Norsk Schapendoesklubb

Norsk Myndeklubb

Norsk Miniatyrhund Klubb

Irsk Ulvehundklubb Norge

Norsk Boston Terrier klubb

Norsk Tibetansk Terrierklubb

Norsk Chodsky pesklubb

Norsk Old English Sheepdog Klubb

Norsk Briard Klubb

Norsk Dobermann Klub

Norsk Rhodesian Ridgeback Klubb

Norsk Japansk Spisshundklubb

Norsk Schnauzer Bouvier Klubb

Norsk Whippetklubb

Norsk Lhasa Apso klubb

Norsk Terrier Klub

Norsk Boxerklubb

Raseklubben for Portugisisk vannhund

Norsk Greyhound Klubb

Norsk Mopsklubb

Norsk Dalmatinerklubb

Norsk Berner Sennenhundklubb

Norsk Leonberger Klubb

Norsk Akita Klubb

Norsk Schæferhundklubb

Norsk Lapphundklubb

Norsk Shetland Sheepdog Klubb

Norsk Yorkshire Terrier Klubb

Raseklubb For Dansk/Svensk Gårdshund

Autoriserte Hundedommeres Forening

NKK Region Agder

NKK Region Buskerud

NKK Region Hedmark/Oppland

NKK Region Hordaland

NKK Region Nordland

NKK Region Nordvestlandet

NKK Region Oslo/Akershus

NKK Region Rogaland

NKK Region Telemark og Vestfold

NKK Region Troms/Finnmark

NKK Region Trøndelag

NKK Region Østfold